**LETNI PLAN DELA ZA LETO 2018**

**Partnerstva LAS Zasavje**



**Marec, 2018**

**1. PLANIRANE AKTIVNOSTI PARTNERSTVA LAS ZASAVJE**

V obdobju od 01.01.2018 do 31.12.2018 so za Partnerstvo LAS Zasavje planirane naslednje aktivnosti po posameznih vsebinskih sklopih:

**a) Aktivnosti za izvajanje in uresničevanje ciljev Strategije lokalnega razvoja**

* spremljanje izvajanja Strategije lokalnega razvoja preko konstantne kontrole pri izbranih prijaviteljih operacij (izbrane na že izvedenih Javnih pozivih v letu 2016 in 2017);
* izvajanje morebitnih dopolnitev in sprememb Strategije lokalnega razvoja Partnerstva LAS Zasavje (glede na spremembe Uredbe CLLD in skladno z dovoljenimi popravki, po predhodni uskladitvi na UO in Skupščini Partnerstva LAS Zasavje);
* pomoč prijaviteljem operacij pri pripravi Zahtevkov za izplačilo izvedene operacije in nudenje vse ostale tehnične pomoči pri prijavi na Javne pozive v letu 2018 in izvedbi same operacije;
* priprava celotne dokumentacije za 2. fazo operacije sodelovanja Partnerstva LAS Zasavje (»Zgodba rok in krajev«) ter koordinacija same izvedbe na območju LAS, skupaj z ostalimi prijavljenimi LAS-i v navedeni operaciji sodelovanja;
* priprava vseh zadevnih poročil pri spremljanju in vrednotenju ciljev Strategije lokalnega razvoja (skladno z zahtevami Uredbe CLLD in vsebino Strategije), s poudarkom na Poročilu glede ne/doseganja mejnikov, določenih v SLR, na dan 31.12.2018;
* priprava Poročil (glede na pridobljene podatke s strani izbranih prijaviteljev) glede izvedbe operacij (rok: 31.3.2018);
* sodelovanje pri izboru operacij v okviru Javnih pozivov v letu 2018 (preverjanje administrativne popolnosti posameznih vlog, pregled in potrjevanje izbranih operacij s strani Odbora za ocenjevanje operacij);
* pomoč in sodelovanje s potencialnimi prijavitelji projektov pri vsebinski in tehnični zasnovi projektov kot tudi pri pripravi dokumentacije (za prijavo na Javni poziv za problemska območja in za Javni poziv iz naslova EKSRP in ESRR sklada v 1. polovici leta 2018);
* izvedba skupinskih delavnic in individualnih animacij na temo Javnega poziva za sofinanciranje operacij v okviru problemskih območij in Javnega poziva za preostanek sredstev iz obeh skladov (predvidoma v prvi polovici leta 2018);
* izvedba informativnih delavnic na temo morebitne spremembe Strategije lokalnega razvoja Partnerstva LAS Zasavje in spremembe Uredbe CLLD, predvsem z vidika zahtev za prijavo in odobritev operacij;
* izvedba delavnic (skupaj z raznimi drugimi lokalnimi institucijami – npr. RRA Zasavje, ZLHT ...) za promocijo Strategije lokalnega razvoja in pa Javnih pozivov, objavljenih v letu 2018);
* informiranje pogodbenih partnerjev kot tudi ostale lokalne javnosti o aktivnostih v zvezi s Strategijo lokalnega razvoja (rezultati Javnih pozivov v letu 2018, morebitne spremembe same Strategije lokalnega razvoja, druge informacije, ki so pomembne za lokalno javnost).

**b) Sodelovanje z drugimi LAS in DRSP**

* udeležba na delavnicah, izobraževanjih in posvetih, ki jih organizira DRSP ali posamezni LAS;
* udeležba na raznih drugih dogodkih promocijskega značaja (kot npr. Festival LAS, Festival Alpe-Adria ...);
* sodelovanje z drugimi LAS preko operacij sodelovanja in čezmejnih operacij (izvedba 2. faze projekta sodelovanja »Zgodbe rok in krajev v letu 2018);
* obiskovanje drugih LAS ter snovanje dogovorov glede možnega povezovanja (možnost sodelovanje pri nekaterih drugih operacijah sodelovanja – npr. Model razpršenih hotelov, Operacija Turizem dostopen za vse...);
* organizacija ogledov dobre zasavske prakse in projektov iz prejšnje finančne perspektive 2007-2013 drugim LAS (na morebitno pobudo pristojnih Ministrstev);
* organizacija ogledov dobrih zasavskih projektov iz prejšnje finančne perspektive, kot tudi že izvedenih projektov v finančnem obdobju 2014-2020, skupaj z drugimi znamenitostmi Zasavja drugim LAS (v letu 2018 se planira vsebinska podpora pri organizaciji strokovne ekskurzije Idrijsko-Cerkljanske razvojne agencije, d.o.o.);
* udeležba na strokovnih ekskurzijah - izmenjava izkušenj z delom LAS znotraj Slovenije kot tudi v drugih evropskih državah (planira se Italija),
* objava podatkov glede izvedbe operacije sodelovanja »Zgodbe rok in krajev« na skupni spletni strani in FB strani vseh partnerjev v operaciji;

**c) Koordinacija, pomoč in usklajevanje dela organov Partnerstva LAS Zasavje pri izvajanju Strategije lokalnega razvoja:**

* priprava in koordinacija rednih, korespondenčnih in izrednih sej Upravnega odbora Partnerstva LAS Zasavje (priprava gradiva, kontaktiranje s člani UO, priprava Zapisnikov ...);
* priprava gradiva in organizacija sej Nadzornega odbora;
* priprava gradiva in organizacija sej Skupščine Partnerstva LAS Zasavje;
* promptno in ažurno sodelovanje s predsednikom Partnerstva LAS Zasavje;
* priprava potrebnih dokumentov za pridobivanje sredstev za nemoteno delovanje Partnerstva LAS Zasavje (pogodbe, aneksi, zahtevki) in priprava morebitnih dopolnitev novih aktov ali dopolnitev že obstoječih;
* priprava zahtevkov za sofinanciranje delovanja in vodenja Partnerstva LAS Zasavje za vse tri zasavske občine (Hrastnik, Trbovlje in Zagorje ob Savi);
* priprava razne druge dokumentacije (poročila o izvajanju SLR za pristojna Ministrstva, poročila o izvajanju operacij iz naslova 1. in 2. Javnega poziva, priprava poročil s področja operacij sodelovanja, poročila o izvedbi aktivnosti Partnerstva LAS Zasavje v letu 2018, letni plan aktivnosti za leto 2019 ...),
* priprava zahtevkov za uveljavljanje sredstev iz naslova CLLD (za animacijo in tekoče stroške vodilnega partnerja) na pristojno MGRT;
* priprava 3-mesečne dinamike črpanja sredstev za MGRT in MKGP (glede na plan vnosa zahtevkov za operacije in operacije sodelovanja – skladno z zadevno tabelo);

**č) Promocija Partnerstva LAS Zasavje**

* predstavitev in promocija Partnerstva LAS Zasavje lokalni skupnosti (preko izvedbe delavnic, udeležbe na raznih prireditvah lokalnega pomena, predstavitev v okviru Občinskih svetov, oglaševanja v raznih lokalnih medijih – spletne objave, lokalni radio ...);
* predstavitev Partnerstva LAS na občinskih in drugih prireditvah (npr. Rudarski maraton, Teden vseživljenjskega učenja ...);
* predstavitev operacije sodelovanja »Zgodbe rok in krajev« v raznih lokalnih oglasnih medijih (npr. ZON.si, Zasavski tednik, Hrastov list ...);
* predstavitev operacije sodelovanja »Zgodbe rok in krajev« preko izvedbe 1 razstave rokodelskih izdelkov, ki bodo nastali v sklopu operacije (poleti 2018) in pa udeležbe rokodelcev na tradicionalnem rokodelskem sejmu v Ribnici (predvidoma v septembru 2018);
* sodelovanje na raznih prireditvah in sejmih (kot npr. Kramarski sejem v mesecu marcu...);
* predstavitve Partnerstva LAS morebitnim zainteresiranim posameznikom in skupinam (priprava in izvedba);
* drugi promocijski dogodki (ločeno ali v okviru posameznih občinskih prireditev);
* promocija preko sodelovanja na prireditvah širšega pomena (npr. predstavitev zasavske kulinarike na Festivalu LAS, dobrih praks zasavskih projektov iz prejšnje finančne perspektive 2007-2013 ...);
* izdelava in nadgradnja predstavitvene mape (mapa in blok) Partnerstva LAS Zasavje in letakov glede izvedbe že odobrenih operacij¸

**d) Urejanje spletne strani Partnerstva LAS Zasavje:**

* priprava in objava aktualnih novic in prispevkov o aktivnostih Partnerstva LAS Zasavje na spletni strani Partnerstva LAS Zasavje;
* priprava in objava vseh ostalih dopolnitev in pomembnih informacij glede Partnerstva LAS Zasavje na spletni strani (informacije glede morebitnih sprememb SLR, glede spremembe Uredbe CLLD, objava rezultatov glede Javnih pozivov za sofinanciranje operacij, izvedenih v letu 2018, dopolnjevanja podatkov glede članstva, dopolnjevanje vseh naknadno sprejetih dokumentov ...);
* objava vseh informacij (v posebnem zavihku) glede operacije sodelovanja "Zgodbe rok in krajev«;
* objava vseh informacij glede izvedbe operacij, ki so bile izbrane in potrjene v okviru 1.in 2. Javnega poziva;
* objava drugih novic in vabil, namenjenim pogodbenim partnerjem in širši javnosti pod zavihek »ostale novice«;
* objava novic na različnih drugih spletnih straneh (npr. na občinskih straneh vseh treh zasavskih občin, na spletni strani DRSP ...) in spletnih družbenih omrežjih.

**e) Organiziranje strokovne ekskurzije za člane Partnerstva LAS Zasavje:**

* priprava in izvedba strokovne ekskurzije za vse člane Partnerstva LAS Zasavje (v spomladanskem oz. poletnem času se predvideva organizacija strokovne ekskurzije oz. srečanje vseh pogodbenih partnerjev Partnerstva LAS Zasavje), in sicer planiramo, glede na neformalni dogovor na eni izmed prejšnjih sej Skupščine Partnerstva LAS Zasavje, ogled dobrih praks s področja Zasavja– projektov LAS iz prejšnjega finančnega obdobja 2007-2013.

f**) Animacija lokalne skupnosti, pridobivanje novih članov ter informiranje o aktualnih novostih, dogodkih in aktivnostih v zvezi z izvedbo Javnega poziva za izbor operacij in konkretno izvedbo projektov**

* redno informiranje in obveščanje članov Partnerstva LAS Zasavje in ostale lokalne skupnosti;
* tekoče zagotavljanje odgovorov in pojasnil upravičencem, nosilcem operacij, članom Partnerstva LAS Zasavje in ostali lokalni skupnosti (telefonsko, osebno, preko elektronske pošte, preko spletne strani na osnovi »zavihka« vprašanja in odgovori ..);
* izvedba konkretnih delavnic za nosilce operacij kot tudi za partnerje v operacijah (glede na konkretne potrebe prijaviteljev operacij, glede na morebitne spremembe v sami Strategiji lokalnega razvoja ali področnih predpisov, ki urejajo samo Strategijo ...),
* izvedba delavnic pred izvedbo obeh Javnih pozivov v letu 2018 (skupinske, izvedene v vseh treh zasavskih občinah in tudi ločeno, na osnovi prehodnega dogovora).

**2. PROGRAM DELA PARTNERSTVA LAS ZASAVJE ZA LETO 2018**

Program dela za leto 2018 je razdeljen na dve glavni vsebini:

**a) DELOVANJE PARTNERSTVA LAS ZASAVJE**

Vodenje, koordinacija, upravljanje in izvedba ostalih nalog, ki so opredeljene v Pogodbi o nalogah vodilnega partnerja pri Lokalno zasebnem partnerstvu LAS Zasavje, z dne 28.1.2016 in obema Aneksoma k tej Pogodbi, bo opravljena s strani vodilnega partnerja Partnerstva LAS Zasavje, t.j. Območno obrtno-podjetniška zbornica Hrastnik. Njihove naloge so jasno opredeljena v navedeni Pogodbi in obeh Aneksih, pri svojem delu pa mora vodilni partner dosledno upoštevati še določila Uredbe CLLD o izvajanju lokalnega razvoja, ki ga vodi skupnost, v programskem obdobju 2014-2020 (z vsemi dopolnitvami in spremembami).

**b) IZVAJANJE STRATEGIJE LOKALNEGA RAZVOJA (SLR)**

Glede na stanje pregledanih in odobrenih vlog v okviru 1. in 2. Javnega poziva Partnerstva LAS Zasavje, s strani obeh pristojnih Ministrstev, se bo glavnina operacij pričela v prvi polovici leta 2018. Glede na postavljene roke za izvedbo, se bodo ob koncu leta 2018 že izstavljali prvi zahtevki za izplačilo. V odvisnosti od tega, se bodo tudi začeli izpolnjevati in dosegati mejniki, ki smo jih v SLR določili za dosego na dan 31.12.2018. V sled temu lahko v letu 2018 (kar je dejansko tudi obveza našega LAS) že pričakujemo izpolnjevanje prvih ciljev in kazalnikov ter uresničevanje posameznih ukrepov znotraj tematskih sklopov SLR.

Glede na prvotno postavljene mejnike, določene v Strategiji lokalnega razvoja (Verzija 3, z dne 21,9.2016) je Partnerstvo LAS Zasavje v juliju 2017 pristopilo k spremembi SLR, ker se je (glede na izredno dolge roke pri potrjevanju operacij s strani MGRT in AKTRP) izkazalo, da prvotno postavljenih mejnikov ne bo moč doseči. V letu 2018 iz naslova predlaganih sprememb SLR (ki se nanašajo tudi na postavljene mejnike po obeh skladih) pričakuje potrditev teh sprememb, kar pomeni, da se bo ob koncu leta 2018 presojalo glede na novo postavljene mejnike, ki so bolj realni (glede na trenutno stanje vlog) in tudi lažje za doseči.

**3. PREDLOG LETNEGA FINANČNEGA NAČRTA DELA ZA LETO 2018**

Pri snovanju letnega finančnega načrta smo upoštevali planirane prihodke in planirane odhodke.

a) Na **strani prihodkov** smo planirali naslednje postavke:

* članarina za leto 2018 (pri planu smo upoštevali članarino za trenutno število pogodbenih partnerjev, in sicer v višini 10 € za civilno družbo in 15 € za javni in ekonomski sektor, pri čemer so vse tri zasavske občine, kot sofinancerke delovanja Partnerstva LAS Zasavje v letu 2018 izvzete iz

plačila članarine),

* predvidene dotacije občine Hrastnik, Trbovlje in Zagorje ob Savi za leto 2018 (pri planu so upoštevane potrjene dotacije občin v višini 3.841,00 € na vsako občino),
* predvidena sredstva za upravljanje (tekoči stroški in animacija) iz sklada ESRR (skladno s Letnim planom aktivnosti za leto 2018, poslanim na KO CLLD, dne 11.12.2017),
* predvidena sredstva iz naslova Podukrepa 19.3 – Priprava in izvajanje dejavnosti sodelovanja lokalne akcijske skupine – izvedba operacije sodelovanja »Zgodbe rok in krajev«,
* predvidena sredstva iz naslova trženja Partnerstva LAS Zasavje (strokovna ekskurzija za pogodbene partnerje Partnerstva LAS Zasavje, vsebinska pomoč pri izvedbi strokovnih ekskurzij za druge LAS).

b) Na **strani odhodkov** so planirani naslednji stroški:

* stroški vodilnega partnerja Partnerstva LAS Zasavje - OOZ Hrastnik (skladno z Uredbo CLLD so v stroške vodilnega partnerja vključeni stroški dela vodilnega partnerja za vodenje in animacijo (navedenega v obliki časovnice), stroški pisarniškega materiala, sorazmerni stroški najemnin vodilnega partnerja, poštni stroški, stroški intelektualnih in računovodskih storitev in stroški storitev telekomunikacij),
* stroški, ki bodo nastali pri izvedbi operacije sodelovanja »Zgodbe rok in krajev« (stroški dela vodilnega partnerja, stroški storitev zunanjih izvajalcev ...),
* stroški kilometrin (za člane UO, NO ter predsednico Partnerstva LAS Zasavje) za udeležbe na sejah UO in NO ter raznih dogodkih promocijskega značaja (do stroškov kilometrin niso upravičeni predstavniki Občin in Javnih zavodov, ki se tega udeležujejo že po svoji službeni dolžnosti),
* stroški Odbora za ocenjevanje operacij,
* stroški reprezentance (za organizacijo in izvedbo sej Skupščine, poslovna srečanja oz. obiski predstavnikov drugih LAS),
* stroški izvedbe strokovne ekskurzije (za pogodbene partnerje Partnerstva LAS Zasavje),
* stroški članarine za članstvo v DRSP v letu 2018,
* stroški promocije Partnerstva LAS Zasavje (oglaševanje v lokalnih časopisih in drugih medijih, sodelovanje na sejmih, izdelava predstavitvene mape, letakov ...),
* drugi stroški pri delovanju Partnerstva LAS Zasavje (stroški plačilnega prometa, davek na dodano vrednost ...).

V preglednici št. 1 je prikazan tudi Predlog letnega finančnega načrta dela za leto 2018, z navedbo konkretnih planiranih vrednostih po posameznih, zgoraj navedenih postavkah. Pri tem je potrebno poudariti, da je možen prenos sredstev znotraj posameznih postavk med odhodki in posameznih postavk med prihodki.